**מושל מדינת אוקלהומה** (באנגלית: **Governor of the State of Oklahoma**) הוא המושל וראש המדינה במדינת אוקלהומה. על פי חוקת אוקלהומה, המושל משמש גם כראש הממשלה, ומכאן שהוא ראש הרשות המבצעת וראש ממשלת אוקלהומה. המושל הוא המפקד העליון של המשמר הלאומי של אוקלהומה כאשר המשמר אינו מושאל לשימוש הממשלה הפדרלית של ארצות הברית. למרות היותו פקיד של הרשות המבצעת, למושל סמכויות שיפוטיות ומשפטיות בנוסף. תחומי אחריותו של המושל כוללים את נשיאת "נאום מצב המדינה" מדי שנה בפני בית המחוקקים של אוקלהומה, הגשת תקציב המדינה השנתי, הבטחת קיום חוקי המדינה ואפוטרופוסיות על השלום. תקופת כהונתו של המושל היא ארבע שנים.

המשרה נוסדה ב-1907, כאשר אוקלהומה הצטרפה לארצות הברית כמדינה. לפני שהוגדרה אוקלהומה כמדינה ב-1907, קדמה למשרה זו תפקיד מושל טריטוריית אוקלהומה, אשר מונה בידי נשיא ארצות הברית.

מושל אוקלהומה הנוכחי הוא קווין סטיט, חבר המפלגה הרפובליקנית. הוא הושבע לתפקידו ב-14 בינואר 2019.

סמכויות ואחריויות
-----------------

### סמכויות ביצועיות

המושל, על פי חוקת אוקלהומה, חייב "לדאוג כי החוקים נאכפים בנאמנות". המושל הוא הכוח הביצועי העליון ופועל כראש הרשות המבצעת של אוקלהומה. לנגיד יש הסמכות להוציא צווים ניהוליים, להם יש השפעה על החוק. המושל הוא "האפוטרופס של השלום בכל רחבי המדינה", מה שהופך אותו לאחראי על שמירת הסדר והיציבות באוקלהומה. במסגרת תפקיד זה, המושל דואג כי כל החוקים נאכפים ברמה המקומית וברמה הארצית. אם גורמי אכיפת החוק אינם יכולים לאכוף את החוק, המושל, הפועל כמפקד העליון של הכוחות המזוינים של אוקלהומה, רשאי להורות למשמר הלאומי של אוקלהומה "לבצע ולאכוף את החוקים, להגן על בריאות הציבור, לדכא את מרד ולעצור פלישה לגבולות המדינה". השליש הראשי של אוקלהומה ממונה לתפקידו בידי המושל והוא מצווה לסייע למושל בכל הנוגע לניהול השוטף של המשמר הלאומי.

למושל הסמכות למנות נושאי תפקידים ופקידים ממשל כראות עיניו. כאשר אחד ממשרדי הממשלה הרשמיים נותר ללא ראש, רשאי המושל, אלא אם כן נקבע אחרת בחוק, למנות אדם למילוי משרה פנויה זו, שימשיך למלא את התפקיד הפלוני עד לבחירתו המוסדרת או עד למינוי יורשו. אם נבצר מחברי הסנאט או בית הנבחרים למלא את תפקידם, המושל מכונן בחירות מיוחדות שבמסגרתן ייבחר האדם שיכהן את שארית התקופה של חבר בית המחוקקים הנבצר. אם אחד נציגיה של אוקלהומה בסנאט של ארצות הברית לא יכול למלא את תפקידו, המושל מוסמך בידי חוקת ארצות הברית למנות באורח מידי מחליף לסנאטור היוצא עד לעריכת בחירות מיוחדות.

במישור הניהול הביצועי של ממשלת אוקלהומה, המושל נעזר בסגן המושל, מזכיר המדינה, התובע הכללי וגזבר המדינה של אוקלהומה, בין היתר. בעוד שנושאי המשרות הבכירות נבחרים במישרין על ידי תושבי אוקלהומה, מזכיר המדינה ממונה לתפקידו על ידי המושל בהסכמת הסנאט של אוקלהומה לתקופת כהונה בת ארבע שנים. בשל ריבוי הסוכנויות הממשלתיות באוקלהומה, הקבינט של אוקלהומה מסייע למושל בניהול סוכנויות אלו. המושל מכהן כיושב הראש של ועדת וקומיסיונים רבים, בהם ועדת האתיקה של אוקלהומה ונציבות מדור המקרקעין של אוקלהומה. אמנם ישנן ועדות ממשלתיות של הרשות המבצעת בהן המושל אינו חבר, המושל משפיע על מינוי החברים בוועדות אלו בייעוץ ובהסכמת הסנאט של אוקלהומה. דוגמה לוועדה בה למושל השפעה על מינוי החברים בה בשעה שהוא עצמו אינה חבר בה היא מועצת המנהלים של אוניברסיטת אוקלהומה. המושל אחראי גם על הכנת והצעת תקציב המדינה של אוקלהומה בפני בית המחוקקים שלה.

### סמכויות משפטיות וחקיקתיות

בדומה לנשיא ארצות הברית, למושל תפקיד מרכזי בתהליך החקיקה באוקלהומה. על כל הצעת חוק המועברת על ידי הסנאט או בית הנבחרים של אוקלהומה ועל כל החלטה הדורשת הסכמה של שני בתי בית המחוקקים, יש, לפני שהיא נהפכת לחוק, להיות מוצגת בפני המושל. המושל יכול לבחור לחתום על הצעת החוק ובכך להפוכה לחוק או שמא להטיל עליה וטו ולשלוח אותה חזרה לבית המחוקקים. את זכות הווטו של המושל ניתן לדחות רק ברוב של שני שלישים בכל אחד מבתי בית המחוקקים. הצעות חוק שהן חלק מסדר היום של המושל מנוסחות לעיתים קרובות ביוזמת המושל או ביוזמת הסגל שלו. בהודעות שנתיות ומיוחדות לרשות המחוקקת באוקלהומה, רשאי המושל להציע חוקים. המסר השנתי החשוב ביותר של המושל למחוקקים באוקלהומה הוא נאום מצב המדינה (על אותו עיקרון נאום מצב האומה). בפני מושב משותף של בית המחוקקים באוקלהומה, המושל מתאר את מצבה את המדינה והצעות חקיקה לשנה הקרובה. כיוון שהמושל משפיע רבות על דעת הקהל באוקלהומה, הוא משפיע בעקיפין על מעשי המחוקקים.

למושל יש את הסמכות לכנס את שני בתי בית המחוקקים, או את הסנאט בלבד, רק במקרים יוצאי דופן. במהלך כינוסים יוצאי דופן אלה, המחוקקים במדינה יכולים לפעול רק בתחומים שבגינם כינס המושל את בית המחוקקים. אם נבצר מאחד חברי בית המחוקקים למלא את תפקידו ונוצר אינטררגנום, ברשות המושל להורות על בחירות מיוחדות למילוי הריק. במקרה של מחלוקת בין שני בתי בית המחוקקים, במושב רגיל או מיוחד, רשאי המושל לנעול את הישיבה.

המושל משחק תפקיד פעיל בתוך הרשות השופטת של ממשלת אוקלהומה. לאוקלהומה יש ועדת למינויים משפטיים המורכבת משלושה-עשר חברים אשר בוחנים את כל השופטים והשופטות הפוטנציאליים לבתי המשפט לערעורים ואף לבית המשפט העליון של אוקלהומה, וסוקרים אותם במטרה לקבוע אם הם זכאים לכהן בתפקיד לו הם מועמדים. מתוך שלושה-עשר חברים אלה רשאי המונה למנות שישה ללא הסכמת בית המחוקקים. ששת החברים בוועדה אותם מינה המושל מכהנים בוועדה לתקופה בת שש שנים, כך שכשליש מהמינויים מתפנים כל שנתיים.

### יחסי חוץ

המושל, כראש המדינה של אוקלהומה, משמש כנציג הראשי של אוקלהומה בארצות הברית ולעולם. עסקאות בין אוקלהומה לגורמים זרים (כולל שאר מדינות ארצות הברית וארצות הברית עצמה) נרקחות בפיקוח המושל. זה משקף את עמדת המושל כדובר הראשי המדינה ואת האינטרסים של המדינה כלפי שאר המדינה ומנהיגי העולם. עם זאת, אין ביכולתו של המושל לחתום על אמנות או הסכמים רשמיים עם מדינות העולם, מפני שחוקת ארצות הברית מונעת ממדינות ארצות הברית לגלות נטיות עצמאיות.

בתפקידו כדובר הראשי של אוקלהומה, ייתכן שהמושל יידרש להעיד בפני הקונגרס של ארצות הברית או להיפגש עם נשיא ארצות הברית בכל הנוגע בנושאים לאומיים העלולים להשפיע על המדינה. באחריותו של המושל לייצא את תעשיות אוקלהומה לכלכלת העולם כאחראי לפיתוח התעשייה בתוך המדינה. נוסף על כך, למושל האחריות לקדם מסחר בסחורות של אוקלהומה והענקת שירותים לצרכנים זרים. למושל יש תפקיד משמעותי בפוליטיקה הלאומית. כנציגה הראשי של אוקלהומה, משמש המושל כראש המפלגה הפוליטית שמטעמה הוא מכהן בתפקידו. בתפקיד זה משמש המושל כמנהיג המדינה בבחירת מועמד מפלגתו לנשיאות ארצות הברית. ברשותו של המושל לנסוע מחוץ לארצות הברית לקידום האינטרסים הכלליים של אוקלהומה או לתמוך באינטרסים הלאומיים של ארצות הברית.

בחירות
------

מושל אוקלהומה נבחר במישרין על ידי תושבי אוקלהומה במהלך הבחירות למושלות, אשר נערכות במהלך חודש נובמבר בשנה האחרונה של כל תקופת כהונה של המושל, משמע ארבע שנים. המועמד שזכה בבחירות למספר הקולות הגבוה ביותר נבחר לתפקיד והוא עובר השבעה לתפקיד בחודש ינואר בשנה שלאחר הבחירות. חוקת אוקלהומה מחייבת את בית המחוקקים של אלבמה לבחור את המושל כשוברת שוויון. הסעיף השלישי בפרק השישי של חוקת אוקלהומה קובע כי על המועמדים למושלות להיות אזרחי ארצות הברית לפחות 31 שנים, ותושבי אוקלהומה לפחות עשר שנים לפני הגשת מועמדותם.

לפי הסעיף הרביעי בפרק השישי של חוקת אוקלהומה, המושל מכהן בתפקידו תקופת כהונה בת ארבע שנים החל מיום שני השני בחודש ינואר. הסעיף קובע גם כי אין אדם הרשאי לכהן בתפקיד במשך יותר משתי תקופות כהונה רצופות. ב-2 בנובמבר 2010, הצביעו הבוחרים על יוזמה להגבלת תקופת הכהונה של המושל לשמונה שנים במצטבר לכל חייו, בדומה לתקופות הכהונה של נשיא ארצות הברית. היוזמה נגעה גם בתקפות כהונתו של סגן המושל, אשר מהווה את האדם הראשון לרשת את המושל כשנבצר מהאחרון למלא את תפקידו.

יחסים עם סגן המושל
------------------

סגן מושל אוקלהומה נבחר באותן בחירות בצוותא עם המושל, אם כי לא כעמיתו למרוץ. הפעם הראשונה בהיסטוריה של אוקלהומה בה כיהן מושל ממפלגה אחת וסגן מושל ממפלגה שנייה היה ב-1963. הנרי בלמון, מושל מטעם המפלגה הרפובליקנית, שירת בתפקידו לצד סגן המושל ליאו וינטרס מהמפלגה הדמוקרטית. מאז, נרשמו מצבים מסוג זה פעמים אחדות. ב-1967, המושל הרפובליקני דיואי ברטלט כיהן בתפקידו כשמתחתיו סגן המושל הדמוקרטי ג'ורג' ניי. ב-1987 כיהן בלמון לצד סגן המושל הדמוקרטי רוברט ס. קר. הפעם האחרונה (נכון ל-2018) בה באוקלהומה כיהנו מושל וסגן מושל משתי מפלגות שונות הייתה ב-2002, בה המושל הדמוקרטי בראד הנרי כיהן בתפקידו לצד סגנית המושל הרפובליקנית מרי פאלין.

המושל רשאי למנות את סגן המושל לקבינט שלו. לדוגמה, המושלת מרי פלין מינתה את סגן המושל טוד לאמב לשמש כחבר הקבינט לענייני עסקים קטנים - אם כי לאמב התפטר מאוחר יותר ממשרה זו בשל חילוקי דעות עם המושלת. סגן מושל יכול לשמש לעיתים כמושל בפועל. כאשר סגן המושל מכהן כמושל בפועל, חוקת אוקלהומה מספקת את כל הסמכויות של המושל לסגן המושל. מכוח זה לסגן המושל מוענקות סמכויות הטלת הווטו, הפיקוד העליון על הכוחות המזוינים של אוקלהומה ואף מתן חנינה לפושעים.

רשימת מושלי אוקלהומה
--------------------

| מס' | תמונה | שם  (שנות חיים) | תחילת כהונה | סיום כהונה | מפלגה | בחירות | סגן המושל |
| --- | --- | --- | --- | --- | --- | --- | --- |
| 1 |  | צ'ארלס הסקל  (1860 - 1933) | 16 בנובמבר 1907 | 9 בינואר 1911 |  |  המפלגה הדמוקרטית | 1907 | ג'ורג' ו. בלאמי |
| 2 |  | לי קרוס  (1863 - 1933) | 9 בינואר 1911 | 11 בינואר 1915 |  |  המפלגה הדמוקרטית | 1910 | ג'יימס ג'קסון מקאליסטר |
| 3 |  | רוברט ויליאמס  (1868 - 1948) | 11 בינואר 1915 | 13 בינואר 1919 |  |  המפלגה הדמוקרטית | 1914 | מרטין טראפ |
| 4 |  | ג'יימס רוברטסון  (1871 - 1938) | 13 בינואר 1919 | 8 בינואר 1923 |  |  המפלגה הדמוקרטית | 1918 | מרטין טראפ |
| 5 |  | ג'ק וולטון  (1881 - 1949) | 8 בינואר 1923 | 19 בנובמבר 1923  (הודח) |  |  המפלגה הדמוקרטית | 1922 | מרטין טראפ |
| 6 |  | מרטין טראפ  (1877 - 1951) | 19 בנובמבר 1923 | 10 בינואר 1927 |  |  המפלגה הדמוקרטית |  | לא היה |
| 7 |  | הנרי ג'ונסטון  (1867 - 1965) | 10 בינואר 1927 | 20 במרץ 1929  (הודח) |  |  המפלגה הדמוקרטית | 1926 | ויליאם הולווי |
| 8 |  | ויליאם הולווי  (1888 - 1970) | 20 במרץ 1929 | 1 בינואר 1931 |  |  המפלגה הדמוקרטית |  | לא היה |
| 9 |  | ויליאם מארי  (1869 - 1956) | 1 בינואר 1931 | 14 בינואר 1935 |  |  המפלגה הדמוקרטית | 1930 | רוברט ברנס |
| 10 |  | א. ו. מרלנד  (1874 - 1941) | 14 בינואר 1935 | 9 בינואר 1939 |  |  המפלגה הדמוקרטית | 1934 | ג'יימס ברי |
| 11 |  | ליאון פיליפס  (1890 - 1958) | 9 בינואר 1939 | 11 בינואר 1943 |  |  המפלגה הדמוקרטית | 1938 | ג'יימס ברי |
| 12 |  | רוברט קר  (1896 - 1963) | 11 בינואר 1943 | 13 בינואר 1947 |  |  המפלגה הדמוקרטית | 1942 | ג'יימס ברי |
| 13 |  | רוי טרנר  (1894 - 1973) | 13 בינואר 1947 | 8 בינואר 1951 |  |  המפלגה הדמוקרטית | 1946 | ג'יימס ברי |
| 14 |  | ג'ונסטון מארי  (1902 - 1974) | 8 בינואר 1951 | 10 בינואר 1955 |  |  המפלגה הדמוקרטית | 1950 | ג'יימס ברי |
| 15 |  | ריימונד גארי  (1908 - 1993) | 10 בינואר 1955 | 12 בינואר 1959 |  |  המפלגה הדמוקרטית | 1954 | קאובוי פינק ויליאמס |
| 16 |  | ג'. האוורד אדמונדסון  (1925 - 1971) | 12 בינואר 1959 | 6 בינואר 1963  (התפטר) |  |  המפלגה הדמוקרטית | 1958 | ג'ורג' ניי |
| 17 |  | ג'ורג' ניי  (נולד ב-1927) | 6 בינואר 1963 | 14 בינואר 1963 |  |  המפלגה הדמוקרטית |  | לא היה |
| 18 |  | הנרי בלמון  (1921 - 2009) | 14 בינואר 1963 | 9 בינואר 1967 |  |  המפלגה הרפובליקנית | 1966 | ליאו וינטרס (דמוקרט) |
| 19 |  | דיואי ברטלט  (1919 - 1979) | 9 בינואר 1967 | 11 בינואר 1971 |  |  המפלגה הרפובליקנית | 1966 | ג'ורג' ניי (דמוקרט) |
| 20 |  | דייוויד הול  (1930 - 2016) | 11 בינואר 1971 | 13 בינואר 1975 |  |  המפלגה הדמוקרטית | 1970 | ג'ורג' ניי |
| 21 |  | דייוויד בורן  (נולד ב-1941) | 13 בינואר 1975 | 8 בינואר 1979 |  |  המפלגה הדמוקרטית | 1974 | ג'ורג' ניי |
| 22 |  | ג'ורג' ניי  (נולד ב-1927) | 8 בינואר 1979 | 12 בינואר 1987 |  |  המפלגה הדמוקרטית | 1978  1982 | ספנסר ברנרד |
| 23 |  | הנרי בלמון  (1921 - 2009) | 12 בינואר 1987 | 14 בינואר 1991 |  |  המפלגה הרפובליקנית | 1986 | רוברטט ס. קר השלישי (דמוקרט) |
| 24 |  | דייוויד וולטרס  (נולד ב-1951 | 14 בינואר 1991 | 9 בינואר 1995 |  |  המפלגה הדמוקרטית | 1990 | ג'ק מילדרן |
| 25 |  | פרנק קיטינג  (נולד ב-1944) | 9 בינואר 1995 | 13 בינואר 2003 |  |  המפלגה הרפובליקנית | 1994  1998 | מרי פאלין |
| 26 |  | בראד הנרי  (נולד ב-1963) | 13 בינואר 2003 | 10 בינואר 2011 |  |  המפלגה הדמוקרטית | 2002  2006 | מרי פאלין (רפובליקנית)  ג'רי אסקינס |
| 27 |  | מרי פאלין  (נולדה ב-1954) | 10 בינואר 2011 | 14 בינואר 2019 |  |  המפלגה הרפובליקנית | 2010  2014 | טוד למב |
| 28 |  | קווין סטיט  (נולד ב-1972) | 14 בינואר 2019 | מכהן |  |  המפלגה הרפובליקנית | 2018  2022 | מאט פינל |

קישורים חיצוניים
----------------

ויקישיתוף מדיה וקבצים בנושא **מושל אוקלהומה** בוויקישיתוף

ביאורים
-------

1. ↑  סגן המושל הוא ממפלגתו של המושל, אלא אם כן צוין אחרת.
2. 1 2 3  כסגן המושל כיהן כמושל עד תום תקופת הכהונה המתוכננת של קודמו.
3. ↑  התפטר כדי לאייש מושב בסנאט של ארצות הברית.
4. 1 2  בורן לא התמודד לכהונה שנייה. תחת זאת הוא נבחר לסנאט של ארצות הברית. סיים את כהונתו מספר ימים טרם המועד המתוכנן כדי לאייש את מושבו בסנאט וניי, המושל הנבחר, הושבע במקומו.

| מושלי אוקלהומה אוקלהומהאוקלהומה |
| --- |
| 

|  |  |
| --- | --- |
| צ'ארלס הסקל • לי קרוס • רוברט ויליאמס • ג'יימס רוברטסון • ג'ק וולטון • מרטין טראפ • הנרי ג'ונסטון • ויליאם הולווי • ויליאם מארי • א. ו. מרלנד • ליאון פיליפס • רוברט קר • רוי טרנר • ג'ונסטון מארי • ריימונד גארי • ג'. האוורד אדמונדסון • ג'ורג' ניי • הנרי בלמון • דיואי ברטלט • דייוויד הול • דייוויד בורן • ג'ורג' ניי • הנרי בלמון • דייוויד וולטרס • פרנק קיטינג • בראד הנרי • מרי פאלין • קווין סטיט |  |

 |


| מושלי מדינות ארצות הברית ארצות הבריתארצות הברית |
| --- |
| מושלי מדינות ארצות הברית | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג • ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |
| ראו גם | נשיא ארצות הברית • זכויות המדינות בארצות הברית |